ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea dreptului de uz (folosință și posesie) a unui teren de

150 mp către Fundația Eco-Mont

Consiliul Local al comunei Valea Ierii, întrunit în ședința ordinară din data de 23 noiembrie 2017,

Luând cunoștință de cererea nr.44 din 07.11.2017 înaintată de către Fundația Eco-Mont din Valea Ierii și înregistrată la nr.2627 din 8.11.2017, pentru aprobarea dreptului de uz (folosință și posesie) asupra unui teren în suprafață de 150 situat în zona Întreiere, locul numit Vîrful Cornului pentru depozitarea unui container metalic de aproximativ 2,7x6 m echipat cu o antena radio, echipamentul specific unei stații radio, protejat de un paratrăznet care se dorește a fi realizat prin proiectul: „Realizare sistem de telecomunicații radio pentru monitorizare foto/video sau prin patrulare”,

Având în vedere prevederile:

a) art.36 alin.(1), alin.(2) lit.”c”, art.47. precum şi ale art.124 din Legea administraţiei publice locale nr.215/2001, republicată, cu modificările şi completările ulterioare,

b) art.15 alin.(1), lit.a)din Legea nr. 50/1991, privind autorizarea executării lucrărilor de construcţii, cu modificările și completările ulterioare; c) CF 603 Finișel;

Luând act de : a) expunerea de motive a primarului comunei Valea Ierii, în calitatea sa de iniţiator, înregistrat la nr.2666 din 13.11.2017; b) raportul de specialitate înregistrat la nr. 2668 din 13.11.2017; c) raportul Comisiei de specialitate nr.3 a Consiliului Local Valea Ierii;

În temeiul prevederilor art. 45 alin. (1) și alin. (3) din Legea administraţiei publice locale nr.215/2001, republicată, cu modificările şi completările ulterioare,

H O T Ă R Ă Ș T E:

**Art.1.** Se aprobă dreptul de uz (folosință și posesie), pe termen de 10 ani, către Fundația Eco-Mont cu sediul în comuna Valea Ierii, satul Valea Ierii, nr.166, asupra unui teren în suprafață de 150 mp situate în zona Întreiere, locul numit Vîrful Cornului, cu elemente de identificare prevăzute în anexa nr.1 și plan de încadrare în teritoriu prevăzut în anexa nr.2, care fac parte integrantă din prezenta hotărâre.

**Art.2.** Se aprobă Contractul de uz ( folosință și posesie) prevăzut în anexa nr. 3, care face parte integrantă din prezenta hotărâre.

**Art.3.** Administratorul SC Raiar Development SRL este împuternicit să semneze contractul de uz și actele adiționale ulterioare care vor fi încheiate cu Fundația Eco-Mont.

**Art.4.** Hotărârea Consiliului Local Valea Ierii nr.53/26.10.2017 se abrogă.

**Art.5.** Secretarul comunei Valea Ierii, va transmite prezenta hotărâre Instituției Prefectului Județului Cluj pentru verificarea legalității, Primarului Comunei Valea Ierii și Fundației Eco-Mont, pentru cunoaștere și aplicare întocmai.

Președinte de ședință, Contrasemnează:

Mircea Handru Secretar,

Nelia-Crenguța Mariș

**Nr.57 din 23.11.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***